“ศบค.” พบผู้ติดเชื้อโควิดใหม่ 1,547 ราย ดันยอดป่วยสะสมทะลุ 4 หมื่นคน!
“ศบค.” พบผู้ติดเชื้อโควิดใหม่ 1,547 ราย ดันยอดป่วยสะสมทะลุ 4 หมื่นคน!
17 เม.ย. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้(17เม.ย.64) ว่า พบผู้ติดเชื้อรายใหม่  1,547 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 1,316 ราย และจากการค้นหาผู้ติดเชื้อเชิงรุกในชุมชน 228 ราย และผู้ที่เดินทางมาจากต่างประเทศ 3 ราย เสียชีวิต 2 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 40,585 ราย แบ่งเป็นผู้ป่วยที่ติดเชื้อภายในประเทศ 17,373 ราย และการตรวจคัดกรองเชิงรุก 19,980 ราย ส่วนผู้เดินทางมาจากต่างประเทศ 3,232 ราย โดยมีผู้ป่วยรักษาหายแล้ว 28,570 ราย เพิ่มขึ้น 90 ราย ยอดเสียชีวิตสะสม 99 ราย